  Туспуктэм: Удмуртиысь тӧролэн но кивалтэтлэн прессс-лужбазы Майя Бывальцева 24-тӥ гудырикошконэ Россиысь лулчеберетъя министр Ольга Любимова ужезъя Удмуртие вуылӥз. Улосвылысь кивалтӥсьёсын ӵош со лулчеберет удысысь лэсьтӥськись, выльдӥськись, но тупатъямез кулэ карись юртъёсын тодматскиз, ивортӥз элькун тӧролэн но кивалтэтлэн пресс-службазы. Федерал министрлы Ижкарысь пыӵал тӥрлык поттон заводлэсь валтӥсь корпуссэ рос-прос выльдонъя ӵектосэз возьматӥзы. 19-тӥ даур кутсконын пуктэм юрт лулчеберт кылёсбур пӧлы пыртэмын. 2018-тӥ арын тылпу солэсь, озьы ик быдэс карлэсь, тодметссэ – башнялэсь шпильзэ – быдтӥз. Ольга Любимова пусйиз, алӥ валтӥсез – ӵектос дасян, малы ке шуоно солэсь потоз объектэз быдэсак выльдонлэн азьланез.  Со сяна, министр Пинал учкисьлэсь театрзэ лэсьтонэ вуылӥз. Азьвыл «Ижмаш» культура дворецлэсь одӥг люкетсэ ПУТ улэ выльдыны 2020-тӥ арын кутскизы, театрез 2022-тӥ ар пумозь усьтыны чакламын. « Ми туж возьмаськомы нырысетӥзэ Удмуртиын Пинал учкисьлы театрлэсь но улосвылысь мукет ужъюртъёслэсь усьтӥськемзэс, кудъёсыз выльдӥсько яке выльысь кылдытӥсько, соос трос адӟылэм учкисьёсты но, элькунлэсь кунооссэ но пӧртэм лулучеберет ужрадъёсын шумпоттыны но паймытыны быгатозы » Ольга Любимова, Россиысь лулчеберетъя министр Озьы ик со театрез «Пушкинская карта» но «Большие гастроли» программаосы пыртыны кулэ шуыса пусйиз. Со сяна, федерал министр выльдэм Йӧскалык лыдӟертъюртлэн ужаменыз тодматскиз. « Адӟисько, Удмуртиысь Йӧскалык лыдӟетъюрт зэмзэ но тодмо шуыса – та инты, ктычы лыктэм потэ тодон-валан люканы, ужрадэ яке одӥг тунсыкъяськонъёсын адямиосын пумиськыны. Туж умой, лыктӥсьёс пӧлын но, ужасьёс пӧлын но егитъёс вань шуыса. Та сюреслэн кутсконэз гинэ ай. Таӵе интыос кичӧлтонъёсын, азинлыко но йӧспӧртэм малпанъёсын «шокало» но ӵектосъёсазы калыкез кыско » Ольга Любимова, Россиысь лулчеберетъя министр Берло Ольга Любимова Сарапулэ мынӥз. Отын Башенинлэсь дачазэ выльдон, котырзэ умоятон ужъёсын тодматскиз. Валтӥсь ужъёсты музей-заповедникын туэ шуркынмонлы быдэстыны чаклало. Озьы ик министр Музей кварталэтӥ но Кам шурлэн ярдуретӥз ортчиз. Отын умоятон ужъёс кӧня ке ар мыно ни, выльдӥськон мыдӟат но азьланьтӥськоз. « Зэм ик, Сарапул – Удмуртиысь одӥгез валтӥсь лулучберет но истори центр. Туннэ мон сое ас синмыным адӟи. Татын уездной купеч карлэн аспӧртэмлыкез утиськемын. Шумпотымон, карын улӥсьёс но, ужбергатӥсьёс но вашкала Сарапуллэсь туссэ утён но улӟытон уже мыло-кыдо пырисько шуыса » Ольга Любимова, Россиысь лулчеберетъя министр Тодэ вайытом, федерал министр Удмуртиысь лулучеберет удысысь ужасьёсты данъетъёсын пусйиз. Тегъёс: Удмуртия Лулчеберет тупатъянужъёс Ижкар Сарапул  